Source: https://balassagyarmatitorvenyszek.birosag.hu/tanuvedelem
Timestamp: 2018-08-19 18:59:21
Document Index: 27715969

Matched Legal Cases: ['Bíróság\n', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ']

Tanúvédelem | Balassagyarmati Törvényszék
Salgótarjáni Közigazgatási és Munkaügyi Bíróság
Archív ügyelosztási rendek
Megjelenés ideje: 2013. május 23., 14:47
Tájékoztató a bírósági tanúgondozás rendszeréről
Az Országos Bírósági Hivatal a 2012. évben összegyűjtött országos tapasztalatok alapján a 2013. évben kiemelten foglalkozik az összefoglalóan tanúgondozásnak nevezett feladatkörrel, mely a következő elemekből áll:
a bírósági tárgyalásra idézett tanúk megfelelő tájékoztatása,
a bíróságon megjelent tanúk várakozása során biztosítható elhelyezési feltételek,
a tanúkihallgatás körülményeinek javítása,
a tanúvédelem infrastrukturális fejlesztése.
Tanúvédelemről bővebben
A BALASSAGYARMATI TÖRVÉNYSZÉK TANÚSZOLGÁLATI TANÚGONDOZÁSI
A Balassagyarmati Törvényszéken 2013. december hó 1. napjával hatályba lép a tanúszolgálatról tanúgondozásról rendelkező szabályzat. A tanúvédelemmel kapcsolatos kérdésekben a büntetőeljárásról szóló 1998. évi XIX törvény, illetve a büntetőeljárásban résztvevők, valamint az eljárást folytató hatóság tagjai személyi védelme elrendelésének feltételeiről és végrehajtásának szabályairól szóló 34/1999. (II.26.) Korm. rendeltben foglaltak az irányadók.
A tanú: mind a büntetőeljárásban, mind pedig a polgári eljárásban azon személy, akinek valamely bizonyítandó tényről tudomása lehet.
Ennek keretében a törvényszéken és az illetékességi területéhez tartozó egyes járásbíróságokon kijelölésre kerültek tanúgondozók akiknek feladatát képezi a tanú megkeresése alapján tájékoztatás, felvilágosítás adása, mely történhet személyesen vagy telefonon is.
A tanúgondozással megbízottak a tájékoztatás során a konkrét ügyről érdemben nem nyilatkozhatnak.
Tanúgondozók elérhetőségei:
BALASSAGYARMATI TÖRVÉNYSZÉK:
Dr. Lajkó Péter titkár
Telefon: 35/501-200
Ügyfélfogadási rend térképpel:
1.) A bíróság megközelíthetősége:
1.1.) A balassagyarmati MÁV pályaudvarról: a MÁV állomásról egyenes irányban elindulva a Bajcsy-Zsilinszky úton haladjon folyamatosan (északi irányba, a városközpont felé), majd az utca végét elérve forduljon balra és haladjon egyenesen a Rákóczi fejedelem úton. A kijelölt gyalogosátkelő helyen térjen át a Rákóczi fejedelem út túloldalára, ahonnan már láthatja a Balassagyarmati Törvényszék és Járásbíróság zöld színű saroképületét.
1.2.) A balassagyarmati buszpályaudvarról: a buszmegállóból délnyugati irányba elindulva forduljon balra az Ipolyjáró útra, majd haladjon ezen az úton az útkereszteződésig, ahol enyhén jobbra fordulva térjen rá a Mikszáth Kálmán útra. Haladjon ezen az úton a körforgalomig, ahol jobbra fordulva haladjon tovább a Rákóczi fejedelem úton, egyenesen, körülbelül 800 métert megtéve a Polgármesteri Hivatal, majd a Vármegyeháza sárga színű épülete előtt elhaladva (Civitas Fortissima tér), ahonnan már láthatja a Balassagyarmati Törvényszék és Járásbíróság zöld színű saroképületét.
1.3.) A Balassagyarmati Törvényszék (és Járásbíróság) GPS koordinátái: 48.0764, 19.2889.
BALASSAGYARMATI JÁRÁSBÍRÓSÁG:
Hanusi Attiláné tisztviselő
Ügyfélfogadási rend térképpel
1.3.) A Balassagyarmati Törvényszék (és Járásbíróság) GPS koordinátái: 48.0764,19.2889.
SALGÓTARJÁNI JÁRÁSBÍRÓSÁG:
Bobál Lászlóné tisztviselő
3100. Salgótarján, Kossuth u. 3.
Telefon: 32/410-777
Megközelíthetőségi adatok:
PÁSZTÓI JÁRÁSBÍRÓSÁG:
Tábi Brigitta tiszviselő
3060 Pásztó, Fő u. 36.
Telefon: 32/460-059
KÖZIGAZGATÁSI ÉS MUNKAÜGYI BÍRÓSÁG:
Tolnainé Sebők Zsuzsanna tisztviselő
3100 Salgótarján, Pipishegy u. 1.
Telefon: 32/511-950
1.1.) A salgótarjáni autóbusz-pályaudvarról:
a buszmegállóból északi irányba elindulva (MCDONALSD'S felé) haladjon folyamatosan, majd a kijelölt gyalogosátkelő helyen (közlekedési lámpánál) térjen rá a Kassai sorra. Jobbra fordulva haladjon ezen úton egyenes irányban az útkereszteződésig. Az útkereszteződésen átkelve folytassa útját egyenesen (elhaladva a TIGÁZ épülete mellett), ahonnan már láthatja a kb. 50 méterre lévő Közigazgatási és Munkaügyi Bíróság zöld színű épületét.
1.2.) A salgótarjáni MÁV pályaudvarról:
a MÁV állomásról (a városközpont felé északi irányba haladva) az aluljáróból balra fordulva haladjon a kijelölt gyalogosátkelő helyre (közlekedési lámpa). Térjen rá a Kassai sorra, majd jobbra fordulva haladjon ezen az úton egyenes irányba az útkereszteződésig. Az útkereszteződésen áthaladva folytassa az útját egyenesen (elhaladva a TIGÁZ épülete mellett), ahonnan már láthatja a kb. 50 méterre lévő Közigazgatási és Munkaügyi Bíróság épületét.
A Közigazgatási és Munkaügyi Bíróság GPS koordinátái: 48.1085; 19.8096
© 2018 Balassagyarmati Törvényszék